123. löggjafarþing 1998–99.

Þskj. 771 — 382. mál.

Svar

landbúnaðarráðherra við fyrirspurn Gísla S. Einarssonar um markaðssetningu íslenska hests ins.

1.	Hvernig hefur verið staðið að markaðssetningu íslenska hestsins í Norður-Ameríku, Englandi, Frakklandi, Belgíu, Hollandi, Þýskalandi, Danmörku, Noregi, Svíþjóð, Nýja-Sjálandi, Færeyjum og á Grænlandi?

Markaðssetning í þeim löndum sem hér eru tilgreind hefur fyrst og fremst verið unnin af einstaklingum og fyrirtækjum tengdum hrossaútflutningi. Mest hefur útbreiðslan orðið í Þýskalandi, enda hefur lengst verið starfað þar og margir Íslendingar sest þar að í þeim til gangi m.a. að vinna að sölu hrossa. Markaðssetning hefur farið fram með sýningarhaldi, gerð og dreifingu kynningarefnis, mótshaldi, reiðkennslu og uppbyggingu reiðskóla, umfjöllun í fjölmiðlum o.fl.

2.	Hvenær hófst markaðsstarf í hverju þessara landa fyrir sig og hverjir hafa unnið að markaðssetningunni?

Markaðssetning íslenska hestsins í Evrópu hófst upp úr 1950, m.a. fyrir forgöngu Gunnars Bjarnasonar. Samband íslenskra samvinnufélaga og Búnaðarfélag Íslands unnu að þessari markaðssetningu í upphafi, en hin síðari ár hafa það hins vegar fyrst og fremst verið einstak lingar, bæði Íslendingar sem og aðilar búsettir í viðskiptalöndunum. Félag hrossabænda var öflugur stuðningsaðili þessara mála og hjá félaginu starfar nú markaðsfulltrúi sem sinnir þjónustu við erlenda markaði, tekur þátt í sameiginlegum markaðsverkefnum og vinnur markaðskannanir o.fl. erlendis.

3.	Hvaða áform eru um markaðsstarf í áðurnefndum löndum?

Útflutningur hrossa er fyrst og fremst í höndum einstaklinga og fyrirtækja. Ekki eru tiltækar upplýsingar um áform einstakra aðila um markaðssetningu í þeim löndum sem fyrir spurnin varðar. Hins vegar liggur fyrir að Félag hrossabænda er aðili að stóru kynningar verkefni í Bandaríkjunum sem ætlunin er að ýta úr vör fljótlega. Að því standa útflutnings- og markaðsnefnd fyrir hönd landbúnaðarráðuneytisins, hrossabændur, útflytjendur hrossa, erlendir aðilar og viðskiptaskrifstofa utanríkisráðuneytisins í New York. Einnig hefur Félag hrossabænda unnið að undirbúningi sýningarhalds á Bretlandseyjum sem og kynningum í tengslum við heimsmeistaramótið í Þýskalandi nk. sumar í samstarfi við Landssamband hestamannafélaga.

4.	Hversu mörg íslensk hross hafa verið seld til hvers þessara landa?

Sjá eftirfarandi töflu.

5.	Hver er markaðshlutdeild íslenskra hesta sem ræktaðir eru í framangreindum löndum samanborið við hesta sem seldir eru héðan?

Ekki eru til upplýsingar um markaðshlutdeild hrossa frá Íslandi á móti innlendri ræktun í viðskiptalöndum. Í eftirfarandi töflu má hins vegar sjá hver heildarfjöldi íslenskra hrossa er erlendis samkvæmt könnun markaðsfulltrúa Félags hrossabænda:

Þýskaland	45.000	*

Danmörk	15.000

Svíþjóð	7.000	**

Austurríki	6.000

Sviss	5.000

Noregur	5.000

Frakkland	5.000

Holland	4.500

Bandaríkin	1.200	***

Kanada	1.000

Finnland	700

Belgía	600

Bretland	400

Færeyjar	140

Ítalía	121

Lúxemborg	120

Slóvenía	100

Írland	50

*	Ýmsir telja að enn fleiri íslensk hross séu í Þýskalandi, t.d. hafa forsvarsmenn Samtaka eigenda íslenskra hesta (IPZV) þar sagt opinberlega að allt að 60.000 íslensk hross séu í Þýskalandi.

**	Þetta er sá fjöldi hrossa sem er skráður hjá Sænsku Íslandshestasamtökunum (SIF), en forsvarsmenn þar telja að með unghrossum og óskráðum hrossum séu allt að 10.000 íslensk hross í Svíþjóð.

***	Skráð hross í Bandaríkjunum eru um 750 en Íslandshestasamtökin þar segja töluna 1.200 nær fjöldan
um eins og hann er í raun og veru.

Heimild: Félag hrossabænda.

6.	Hverjir hafa sótt um stuðning til markaðssetningar hesta í þessum löndum sl. 10 ár? Hverjir hafa fengið stuðning?

Frá því að útflutnings- og markaðsnefnd hóf að úthluta styrkjum til útflutnings- og mark aðsmála árið 1996 hafa eftirtaldir aðilar hlotið styrki til markaðsverkefna í þeim löndum sem talin voru upp í fyrirspurninni:

1.	Sigurbjörn Bárðarson og Axel Ómarsson, til áframhaldandi markaðsstarfs í Ameríku.

2.	KAM, kvikmyndafyrirtæki, Konráð Gylfason, til markaðsstarfs í Frakklandi.

3.	Sigurður Marínusson, til markaðsstarfs í Bandaríkjunum.

4.	Hestaíþróttasamband Íslands, til markaðsstarfs í Noregi.

5.	Haraldur Þórarinsson og Hjörtur K. Einarsson í samstarfi við Atvinnuþróunarsjóð Suð
urlands, til markaðsstarfs í Bandaríkjunum.

6.	Anders Hansen, hrossabú á Árbakka, til markaðsstarfs í Bandaríkjunum.

7.	Baldvin Ari og Sigurbjörn Bárðarson, Equitana, til markaðsstarfs í Bandaríkjunum.

8.	Gunnar Arnarson, til markaðsstarfs í Þýskalandi.

9.	Sölusamtök íslenskra hrossabænda, til markaðsstarfs í Kanada og Ameríku.

10.	Árbakki – hrossaræktarbú, til markaðsstarfs í Bandaríkjunum.

Eftirtaldir aðilar hafa sótt um styrk til markaðsstarfa í sömu löndum en ekki fengið:

1.	Icehorse USA, Valur Blomsterberg, til markaðsstarfs í Kaliforníu.

2.	Sigrún Brynjarsdóttir, Akureyri, til markaðsstarfs í Bandaríkjunum.

3.	Fákar ehf., Magnús Bjarnason, til markaðsstarfs í Evrópu.

4.	Herbert Ólason og Ásgeir Herbertsson, til markaðsstarfs í Þýskalandi.

5.	Anders Hansen, Hellu, til markaðsstarfs í Bandaríkjunum.

6.	Eiðfaxi ehf., til markaðsstarfs í Noregi.

7.	Helgi Leifur Sigmarsson, til markaðsstarfs í Sviss.

8.	Þórir Magnús Lárusson, til markaðsstarfs í Bandaríkjunum, Kanada, Hollandi og Stóra-
Bretlandi.

9.	Félag hrossabænda, til markaðsstarfs í Bandaríkjunum.

10.	Sigurbjörn Bárðarson og Axel Ómarsson, til markaðsstarfs í Sameinuðu arabísku fursta
dæmunum.

11.	Borði-Banner, til markaðsstarfs í Bandaríkjunum.

12.	Reynir Aðalsteinsson, til markaðsstarfs í Þýskalandi.

13.	EDDA Hestar, til markaðsstarfs í Kanada.

14.	Bændaskólinn á Hvanneyri, til markaðsstarfs í Texas, Bandaríkjunum.

15.	Björn Ólafsson, til markaðsstarfs í Bandaríkjunum.

16.	Bjarni Guðmundsson, til markaðsstarfs í Noregi.

17.	Sigurður Guðmundsson, til markaðsstarfs í Noregi.

18.	Davíð Ingason, Svíþjóð, vegna áburðar til að græða sár og koma í veg fyrir sumarexem.

19.	Eyvindur Bergmann, til markaðsstarfs í Kaupmannahöfn.

20.	Þórir Örn Grétarsson, til markaðsstarfs í Austur-Þýskalandi.

21.	Monique Jaquette og Friðbert Njálsson, til markaðsstarfs í Frakklandi.

22.	Sveinn Jónsson, til markaðsöflunar erlendis.

23.	Islandshester, til markaðsstarfs í Noregi.

24.	Bændaskólinn Hvanneyri, til markaðsstarfs í Kanada og Bandaríkjunum.

25.	Helgi Sigurðsson, til þýðingar bókar.

26.	Sigurbjörn Bárðarson og Baldvin Guðlaugs, til markaðsstarfs í Bandaríkjunum.

27.	Örlygur Hálfdánarson, til útgáfu kynningarefnis.

28.	Myndbær hf., kynningarmynd um íslenska hestinn.

Á árunum 1990–98 hefur Framleiðnisjóður landbúnaðarins veitt eftirtöldum aðilum styrki til markaðsstarfs í þeim löndum sem tilgreind eru í fyrirspurninni:

1.	Félag hrossabænda, til markaðsöflunar erlendis.

2.	Félag hrossabænda, til markaðsstarfs erlendis.

3.	Sölusamtök íslenskra hrossabænda hf., til kynningar- og markaðsátaks á Bretlandi.

4.	Félag hrossabænda, til sýningar- og kynningarstarfa erlendis.

5.	Krafthestar sf., til útflutnings hesta til Samabyggða, Svíþjóð.

6.	Þórarinn Jónasson, til kynningar á hestum í Bandaríkjunum.

7.	Þórarinn Jónasson, til sýningarhalds á hrossum í Kaliforníu, Bandaríkjunum.

8.	Félag hrossabænda, til markaðsstarfs í Bandaríkjunum.

9.	Félag hrossabænda, til markaðsstarfs erlendis.

10.	Félag hrossabænda, til markaðsstarfs í Bandaríkjunum.

11.	Félag hrossabænda, til markaðsstarfs erlendis.

12.	Félag hrossabænda, til markaðsstarfs í Noregi.

13.	Friðbert Njálsson, til markaðsstarfs í Frakklandi.

Á sama tíma hafa eftirgreindir aðilar sótt um styrki til markaðsstarfs í sömu löndum en ekki hlotið jákvæða afgreiðslu:

1.	Safco hf., til markaðsstarfs í Þýskalandi.

2.	Félag hrossabænda, vegna hestaferðar Pauls Rasks frá Danmörku til Kína.

3.	Þórarinn Jónasson, til sýningarhalds á hestum í Bandaríkjunum.

4.	Þórarinn Jónasson, til hestasýningarferðar í Bandaríkjunum.

5.	Ásgeir S. Herbertsson, til hestaútflutnings til Bandaríkjanna og Kanada.

6.	Sölusamtök íslenskra hrossabænda hf., til markaðssetningar hesta í Bretlandi.

7.	Víking-hestar sf., til markaðsstarfs í Texas, Bandaríkjunum.

8.	Ísen ehf., vegna hestabúgarðs í Litháen.

9.	Sigurður Sæmundsson, til hestasýningar í Bandaríkjunum.

10.	Jón Friðriksson, til hestasýninga í Noregi.

11.	Sæmundur og Árni sf., vegna aðstöðu til markaðssetningar á hestum í Noregi.

12.	Friðbert P. Njálsson, til að koma upp aðstöðu til sölu á hestum í Frakklandi.

13.	Sæmundur og Árni sf., til reksturs hestabúgarðs í Noregi.

14.	Félag hrossabænda, til markaðsstarfs í Þýskalandi.

15.	Friðbert P. Njálsson, til sölumiðstöðvar fyrir hesta í Normandie, Frakklandi.

16.	Sölusamtök íslenskra hrossabænda hf., til hestaútflutnings til Kanada.

17.	Félag hrossabænda, til markaðsstarfs í Þýskalandi.

18.	Íslenski hreingæðingurinn, til markaðsstarfs í Frakklandi.

7.	Er áformað að styrkja útflutning og markaðsstöðu íslenskra hrossa í þessum löndum? Ef svo er, á hvern hátt?

Í fjáraukalögum fyrir árið 1998 fékkst 10 millj. kr. framlag til að styrkja hrossaræktina vegna tjóns sem orðið hefur vegna smitandi hrossasóttar. Ákveðið er að 5 millj. kr. af þessu framlagi verði varið til að styðja markaðsstarf erlendis samkvæmt ákvörðun útflutnings- og markaðsnefndar og 5 millj. kr. til félagslegra verkefna í þágu útflutnings samkvæmt ákvörð un Félags hrossabænda.

Ekki eru uppi önnur áform um fjárstuðning við markaðsöflun fyrir hross í viðkomandi löndum umfram það sem felst í ákvæðum laga um útflutning hrossa, nr. 161/1994, og hugs anlegum áframhaldandi stuðningi Framleiðnisjóðs landbúnaðarins við verkefni á þessu sviði.